Rusia recunoaște că este "în stare de război" la doi ani de la invazia Ucrainei
- Antonia Hendrik
- 22 martie 2024, 16:45
Rusia recunoaște pentru prima dată că se află "în stare de război". Mai exact, apropiatul lui Vladimir Putin a declarat că a început ca o operaţiune militară specială în Ucraina, dar acum sunt în stare de război.
Rusia recunoaște pentru prima dată că se află "în stare de război"
Rusia se află în "stare de război" în Ucraina, declară, pentru prima oară de la începutul conflictului, în februarie 2022, un purtător de cuvânt al Kremlinului. Dmitri Peskov, apropiatul lui Vladimir Putin, proaspăt reales în al cincilea mandat, a declarat într-un interviu:
"Ne aflăm în stare de război. Da, a început ca o operaţiune militară specială, dar imediat ce s-a format acest grup acolo, atunci când Occidentul colectiv participă alături de Ucraina, pentru noi a devenit deja un război. Sunt convins de asta. Iar toată lumea trebuie să înţeleagă asta", a spus Peskov.
Oficiali ruşi au început să folosească în mod treptat cuvântul "război"
Oficiali ruşi au început să folosească în mod treptat cuvântul "război", din când în când, după ce au insistat mult timp ca acest cuvânt să fie evitat.
Dmitri Peskov a declat că Rusia urmează să-şi "elibereze" deplin "noile regiuni", pentru a asigura siguranţa persoanelor. El se referă la patru regiuni ucrainene, a căror anexare a fost anunţată de Moscova în septembrie 2022.
Rusia recunoaște că este "în stare de război". Sursa foto: Facebook
Președintele Vladimir Putin a declarat anterior că Occidentul a declanșat un "război hibrid" împotriva Moscovei. Liderul de la Kremlin a nuimit atunci conflictul din Ucraina "operație militară specială".
Peskov explică contextul în care a folosit cuvântul război
"Cuvântul "război" este folosit în contexte diferite. Comparați contextul meu cu cele din cazurile pe care le citați", a spus Peskov ca răspuns la o întrebare despre cauzele penale aduse împotriva protestatarilor anti-Kremlin.
Rusia a adoptat legi ample de cenzură militară după ce a trimis trupe în Ucraina. Peste 900 de dosare penale au fost deschise în ultimii doi ani împotriva celor anti-război, scrie france24.com.